

**Kako nacrtati Mikija?**


Kako bismo lakše crtali u programu **Bojanje**, koristit ćemo jedan mali trik. Sve potrebne dijelove crteža crtat ćemo sa strane i zatim ih alatom za **Prozirni odabir** iz izbornika **Odaberi** prenositi na glavni crtež. Tako ćete sve potrebne dijelove lakše smjestiti na odgovarajuće mjesto.





Krenimo sada na izradu crteža. Neka vam je **Boja 1** crna, a **Boja 2** bijela . U izborniku **Oblici** izaberite oblik **Oval**.




U izborniku **Obris** odaberite naredbu **Puna boja**.





Pritisnite tipku  ( ) i nacrtajte dva kruga: jedan veći koji će predstavljati glavu i pokraj njega jedan manji koji će nam biti uho. Obojite ih u crno pomoću alata **Ispuna bojom** .





Kako bismo dobili dva uha, prvo uho koje smo nacrtali ćemo kopirati. Kliknite na malu strelicu ispod naredbe **Odaberi** i iz izbornika odaberite **Prozirni odabir**. Označite manji krug.




Pritisnite tipku  i mišem prevucite uho na željeno mjesto.




Otpustite tipku miša i tipku . Opet označite prvo uho i prevucite ga mišem na željeno mjesto.





Kao prvu boju izaberite bilo koju boju osim crne i bijele, npr. narančastu . Sada ćemo nacrtati Mikijevo lice. Alatom **Oval**  nacrtajte dva ovala, jedan veći i jedan manji, kao na slici.





Obojite ih pomoću alata **Ispuna bojom**  i alatom **Odaberi** označite manji oval.




Pritisnite tipku  i mišem prevucite manji oval na željeno mjesto (vidi sliku ispod).




Otpustite tipku miša i tipku . Opet označite prvi mali oval i prevucite ga mišem na željeno mjesto (kao na slici ispod).




Označite sada čitavo lice i premjestite ga na glavni crtež.




Odaberite alat **Ispuna bojom**  i desnom tipkom miša obojite lice u bijelo.




Kao prvu boju izaberite opet crnu . Sada ćemo Mikiju nacrtati oči. Odaberite alat **Oval**  i nacrtajte jedan oval i jednu manju kružnicu.




Odaberite alat **Ispuna bojom**  i obojite krug crnom bojom. Alatom **Odaberi** označite krug i premjestite ga na oval.





Odaberite alat **Kist.**





**Desnom** tipkom miša napravite malu bijelu točku na zjenici oka.




Označite zatim alatom **Odabir** čitavo oko, pritisnite tipku  i mišem prevucite oko na željeno mjesto (vidi sliku ispod).




Otpustite tipku miša i tipku . Opet označite prvo oko i prevucite ga mišem na željeno mjesto.




Sada trebamo napraviti nos. Odaberite alat **Oval**  i nacrtajte oval koji ćete ispuniti crnom bojom. Zatim odaberite alat **Kist** i desnom tipkom miša napravite malu bijelu točku na nosu (vidi sliku ispod).




Označite zatim alatom **Odabir** nos i prevucite ga na Mikijevo lice.




Ostala su nam za napraviti još samo usta. Kao prvu boju izaberite crvenu . Odaberite alat **Oval**  i nacrtajte oval sličan onom za nos, ali malo manji.




Odaberite alat **Brisalo**  i obrišite malo više od pola ovala. Dobili ste Mikijeva usta.



Označite alatom **Odabir** Mikijeva usta i premjestite ih na Mikijevo lice.





I Miki je gotov.